**Owl City** je americká electronica/synthpopová skupina z Owatonna v Minnesote vytvorená spevákom a skladateľom Adamom Youngom v roku 2007. Young vytvoril skupinu pri experimentovaní s hudbou v suteréne bytu svojich rodičov. Po dvoch nezávislých albumoch Owl City získala mainstreamovú popularitu s albumom *Ocean Eyes*, z ktorého bol vydaný hitový singel „Fireflies" ocenený štyrmi platinovými platňami. Samotný album získal platinovú platňu v USA v júni 2010.

História skupiny
----------------

### Začiatky (2007 –2008)

Adam Young trpel nespavosťou kvôli hlučným kamiónom v jeho rodnom meste Owatonna a tak začal komponovať hudbu. Svoje piesne dával na svoj profil na MySpace. V roku 2007 vydal album *Of June* a o rok neskôr album *Maybe I'm Dreaming*.

### *Ocean Eyes* (2009 – 2010)

*Ocean Eyes*, tretí album projektu Owl City, sa na iTunes objavil 14. júla 2009 v digitálnej verzii a po 28. júli 2009 sa postupne dostával aj na regále obchodov, kníhkupectiev, či iných miest, kde by ste dostali tento album v hmotnej verzii. Album debutoval na 27. pozícii v rebríčku Billboard 200. Owl City vydala z tohto albumu tri oficiálne skladby: „Umbrella Beach", „Vanilla Twilight" a „Fireflies". Singel „Fireflies" bodoval na popredných priečkach v rebríčkoch v USA aj Kanade a stal sa najviac sťahovanou skladbou na americkom iTunes a 20. najsťahovanejšou skladbou v Spojenom kráľovstve. Album sa dostal do prvej desiatky amerického rebríčka albumov, dostal sa na vrchol amerického rebríčka žánru electronica a tiež sa umiestnil v prvej desiatke najviac sťahovaných MP3 albumov na webstránke Amazon.com.

Adam Young, jediný člen skupiny Owl City spolupracoval na viacerých skladbách so speváčkou Breanne Düren, ktorú počuť napríklad v skladbe „The Saltwater Room".

### *All Things Bright and Beautiful* (2011 – súčasnosť)

Young odhalil svoj nový hudobný projekt známy ako Sky Sailing, kde použil viac akustickú gitaru a sprievod piana, ako jeho zvyčajnú elektroniku. Skladby začal nahrávať v lete roku 2007 pred tým, ako začal robiť hudbu ako Owl City. Jeho prvý album tohto projektu, An Airplane Carried Me to Bed, bol uvedený 13. júla prostredníctvom iTunes.

14. júna 2011 bol vydaný druhý štúdiový album *All Things Bright and Beautiful*.

Členovia skupiny
----------------

Súčasní členovia skupiny
* Adam Young

Členovia skupiny na koncertoch
* Adam Young
* Breanne Düren
* Daniel Jorgensen
* Laura Musten
* Hannah Schroeder
* Casey Brown

Diskografia
-----------

Štúdiové albumy
* *Of June* (2007)
* *Maybe I'm Dreaming* (2008)
* *Ocean Eyes* (2009)
* *All Things Bright and Beautiful* (2011)
* *The Midsummer Station* (2012)
* *Ultraviolet* (2014)
* *Mobile Orchestra* (2015)
* *Cinematic* (2018)

Referencie
----------

1. ↑  LEAHEY, Andrew. *Owl City > Overview* [online]. Allmusic, [cit. 2009-11-05]. He eventually combined those diversions into a blend of electronica and emo-pop, .... Dostupné online.
2. ↑  RIEMENSCHNEIDER, Chris. Whooo's Owl City?. *Star Tribune* (Minneapolis), 17. február 2009. Dostupné online [cit. 2009-11-26].
3. ↑  SISARIO, Ben. Adam Young, aka Owl City, Finds Pop Success. *New York Times*, 20. november 2009. Dostupné online [cit. 2009-12-24].
4. 1 2  FRENETTE, Brad. *Band of the Day: Owl City* [online]. The National Post, 28. júl 2009, [cit. 2010-01-13]. Dostupné online.
5. 1 2   *Multi-Platinum International Sensation Owl City Pens Theme Song to Zack Snyder's Animation Debut Legend of the Guardians: The Owls of Ga'Hoole* [online]. Stunt Company, 24. august 2010, [cit. 2011-05-28]. Dostupné online.
6. ↑  RIEMENSCHNEIDER, Chris. Whooo's Owl City?. *Star Tribune* (Minneapolis), 17. február 2009. Dostupné online.
7. ↑  SISARIO, Ben. *New York Times*, 20. november 2009. Dostupné online.
8. ↑  FRENETTE, Brad. *Band of the Day: Owl City* [online]. Kanada: National Post, 28. júl 2009. Dostupné online.
9. ↑  LEAHEY, Andrew. *Owl City — Biography* [online]. Allmusic. Dostupné online.
10. ↑   *Free Download Owl City's new track: "Hot Air Balloon"* [online].. Dostupné online.
11. ↑   *TOP 100 DOWNLOADS OF ALL TIME* [online]. BBC. Dostupné online.